Nafarroako Parlamentuko Mahaiak, 2022ko abenduaren 19an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Jorge Esparza Garrido jaunak aurkezturiko galdera, jakiteko ea, Nafarroako 2019-2025 eperako Desgaitasun Plana onetsi zenez geroztik, inolako integrazio-esperientzia piloturik egin ote den gizarte-zerbitzuetako antolaketa-egituren eta desgaitasuna duten pertsonen aisialdirako animaziorako egituren artean.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2022ko abenduaren 19an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikia dagoen Jorge Esparza Garrido jaunak, Legebiltzarraren Erregelamenduan ezarritakoaren babesean, galdera hauek aurkezten ditu, idatziz erantzun dakizkion:

1.- Nafarroako 2019-2025 eperako Desgaitasun Plana onetsi zenez geroztik, egin al da inolako integrazio-esperientzia piloturik gizarte-zerbitzuetako antolaketa-egituren eta desgaitasuna duten pertsonen aisialdirako animaziorako egituren artean?

2.- Zeintzuk eta noiz?

Iruñean, 2022ko abenduaren 15ean

Foru parlamentaria: Jorge Esparza Garrido